17. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ, ΕΜΠΟΡΙΚΗΣ ΝΑ ΥΤΙΛΙΑΣ ΚΑΙ ΔΗΜΟΣΙΑΣ ΤΑΞΗΣ Αριθ. 3312.20α/02/94 της 16/19 Μαΐου 1994 (ΦΕΚ Β' 371) Υποχρεώσεις πλοιάρχων, ναυτικών πρακτόρων και πλοιοκτητών για έξοδα συντήρησης και επαναπατρισμού αλλοδαπών ναυτικών που εισέρχονται παράνομα στη χώρα. Έχοντας υπόψη: 1.Τις διατάξεις των άρθρ. 35, 33 παρ. 1 και 2 και το άρθρ. 29 του Νόμ. 1975 (ΦΕΚ 184/Α/91) «Είσοδος-Έξοδος, παραμονή, εργασία, απέλαση αλλοδαπών, διαδικασία αναγνώρισης αλλοδαπών προσφύγων και άλλες διατάξεις». 2.Το γεγονός ότι από τις διατάξεις της παρούσας απόφασης δεν προκύπτει δαπάνη σε βάρος του Δημοσίου Προϋπολογισμού αποφασίζουμε: Κατάθεση εγγυητικών επιστολών Άρθρ.1.-Πλοίαρχος, ναυτικός πράκτορας ή πλοιοκτήτης πλοίου το οποίο βρίσκεται στην Ελληνική επικράτεια υποχρεούται για κάθε αλλοδαπό ναυτικό που το εγκαταλείπει και εισέρχεται παράνομα στη Χώρα να καταθέσει στη Λιμενική Αρχή εγγυητική επιστολή ανεγνωρισμένης Τράπεζας ύψους 500.000 δραχμών για την κάλυψη των εξόδων συντήρησης και απέλασής του. Απαγόρευση απόπλου του πλοίου Άρθρ.2.-Η Λιμενική Αρχή δύναται να απαγορεύσει τον απόπλου του πλοίου μέχρι προσκομίσεως των ως άνω εγγυητικών επιστολών. Ενέργειες Λιμενικής Αρχής και Υπηρεσιών Ελέγχου Διαβατηρίων Άρθρ.3.-Τα διαβατήρια, εφόσον ανευρίσκονται, των απουσιαζόντων από το πλοίο και παρανόμως εισελθόντων αλλοδαπών ναυτικών μαζί με τις εγγυητικές επιστολές διαβιβάζονται από τη Λιμενική αρχή στην οικεία Υπηρεσία Ελέγχου Διαβατηρίων για τα περαιτέρω. Σελ. 500,08(α) Τεύχος 1280-Σελ. 56 Κατάπτωση εγγυητικών επιστολών Άρθρ.4.-1.Σε περίπτωση που εντός 2μήνου από τον απόπλου του πλοίου εντοπισθούν και συλληφθούν οι απουσιάζοντες αλλοδαποί ναυτικοί, με μέριμνα της οικείας Υπηρεσίας Ελέγχου Διαβατηρίων, το αντίστοιχο ποσό των εγγυητικών επιστολών εισπράττεται και χρησιμοποιείται για την κάλυψη των εξόδων απέλασης, τυχόν δε υπόλοιπο επιστρέφεται στον πλοίαρχο, τον πλοιοκτήτη ή το ναυτικό πράκτορα. 2.Εφόσον εντός 2μήνου από τον απόπλου του πλοίου, δεν εντοπισθούν οι παρανόμως εισελθόντες στη Χώρα αλλοδαποί ναυτικοί, οι εγγυητικές επιστολές καταπίπτουν υπέρ του Δημοσίου και εγγράφονται στον ανάλογο φορέα του προϋπολογισμού που έχει συσταθεί για την κάλυψη των εξόδων απέλασης και συντήρησης των προσώπων αυτών. Έναρξις Εφαρμογής Άρθρ.5.-Η ισχύς της παρούσης αρχίζει από τη δημοσίευσή της στη Εφημερίδα της Κυβερνήσεως. Νομοθεσία περί συμβάσεως εργασίας 19.Ζ.α.17 19.Ζ.α.17 Νομοθεσία περί συμβάσεως εργασίας 